Abenduak 12

Unión del Pueblo Navarro talde parlamentarioari atxikitako foru parlamentari Alberto Catalán Higueras jaunak galdera egin du (9-18/PES-00241) Erriberako langabezia-tasa handia gutxitzeko enplegu plan bat egiteari buruz. Hona Nafarroako Gobernuko Eskubide Sozialetako kontseilariaren erantzuna:

Nafarroako lurraldeetan bizi diren eta langabezia-indize handienak dituzten pertsonen arretari eman beharreko lehentasuna enplegu politika aktiboei buruzko erabakian aurreikusita dago (2017-2020). Erabaki horrek ezartzen du ezen Nafarroako lan-merkatuan lurraldearen araberako ezberdintasun handiak daudela, hainbat gairekin lotuta dauden arrazoiei erantzuten dietenak: demografia, produkziorako egitura, garraioa, hezkuntza eta azpiegituren zuzkidura, eta lurraldearen araberako zalantzarik gabeko aldea dagoela langabeziari dagokionez. Horri gehitu behar zaio enplegu politika aktiboen definizioak Nafarroako lurralde-egituraren bereizkuntzari erantzunen diola. Horretarako, proposatzen da lurralde-oreka handiena lortzea egoera hobetzeko eta lanpostuak tokiko arloan sor daitezen sustatzeko berariazko neurriak abian jarriz.

Helburu hori lehentasunezkotzat definitzen duen esparru erregulatzaile bat badagoenez, ez da beharrezkoa Nafarroako lurralderako berariazko enplegu plan bat onestea. Garrantzitsuena da plangintza bat izatea eta aipatutako helburua lortzen laguntzeko neurriak garatzea.

Horri dagokionez, 2018. urtean, honako neurri hauek garatu dira:

* ERSISI proiektua.
* Banakako arreta eta lanbide-orientazioa ematea langabezian dauden pertsonei, Tuterako Enplegu Agentziako langileen bitartez.
* Lanbide-orientazioko zerbitzuak esparru-akordioaren adjudikazio-hartzaile ziren entitateen bitartez.
* Proiektu bereziak.
* Tuterako Enplegu Agentziak proposatuta garatutako prestakuntza-ekintzak.
* Enpresa txiki eta ertainentzako diru-laguntzak, langileen prestakuntzarako.
* Langabetuentzako eta landunentzako prestakuntza ekintzak, diru-laguntzen deialdiaren bitartez.
* Tailer-eskolak eta programa integratuak.
* Enplegu autonomoa sustatzeko diru-laguntzak.
* Toki entitateentzako diru-laguntzak, langabetuak kontratatzeko.
* Enpresentzako pizgarriak, langabetuak kontratatzeko.

1. ERISISI proiektua.

“Enhancing the Right to Social Inclusion through Service Integration” (Gizarteratzerako eskubidea indartzea zerbitzuen integrazioaren bitartez) programa esperimental bat da, langabetuen gizarteratzea errazteko, zeinak, 2016tik 2019ra Tuterako eta Sakanako eskualdeetako gizarte- eta enplegu-zerbitzuak batera bildu baititu.

Funtsezko helburua da enplegurako arreta-/aktibazio-eredu berri bat diseinatu eta proban jartzea egoera ahulean dauden langabetuentzat, gizarte- eta enplegu-zerbitzuen esku-hartze koordinatu batean oinarrituta. Onuradunek beren beharrizanetarako eta egoera partikularrerako banakako zerbitzu bat daukate, zeinak azpimarra jartzen baitu norberaren indarguneetan eta autodeterminazioan.

2018an, Tuteran, 225 pertsonek hartu dute parte programa horretan, errenta bermatua edo bestelako enplegu-laguntzak jasotzen dituztenek (141 emakume eta 84 gizon).

1. Banakako arreta eta lanbide-orientazioa ematea Tuterako Enplegu Agentziako langileen bitartez.

Aurten, Tuterako Enplegu Agentzian, langabetuen enplegagarritasunari buruzko 823 diagnostiko egin dira, haien gaitasunak, lan-esperientzia, prestakuntza-maila eta abar zehazteko lehen urrats gisa. Diagnostiko horrek aukera ematen du pertsonaren gizarte- eta lan-egoera ezagutzeko. Behin diagnostikoa eginda, banakako ibilbideen bitartez zehaztu ahal dira pertsona horren laneratzea lortzeko egin beharreko jarduketak.

Halaber, 633 ibilbide pertsonalizatu egin dira langabetuentzat. Ibilbide horiek, diagnostikotik abiatuta egindakoek, kasuko langabetuak bere laneratzea lortzeko behar dituen jarduketa guztiak jasotzen ditu (prestakuntza, curriculum vitaearen gaurkotzeak, enplegua bilatzeko tailerrak, motibazio-tailerrak eta abar).

1. Lanbide-orientazioko zerbitzuak esparru-akordioaren adjudikazio-hartzaile ziren entitateen bitartez.

Aurten, lanbide-orientaziorako zerbitzua emateko esparru-akordioaren bitartez, Erriberako lurralde-esparruko 969 pertsona bideratu dira entitate adjudikazio-hartzaileetara. Pertsona horiek beren enplegagarritasuna hobetzen lagundu duten lanbide-orientazioko ekintzetan hartu dute parte.

1. Proiektu bereziak.

Proiektu bereziak berariazko prestakuntza-ekintzak dira, sektoreen, lurralde-eremuen edo enpresen eskariz diseinatu eta garatutakoak. Tuterako kasuan, zenbait analisi egin dira, eta bilerak egin dira eskualdeko enpresekin langile kualifikatuak edukitzeko dauzkaten beharrak detektatu eta langabetuak gai horietan gaitzera zuzendutako berariazko prestakuntza ekintzak programatzeko. Honako hauek izan dira proiektu horiek:

|  |  |  |  |
| --- | --- | --- | --- |
| AMAITUTA | Ontziratze-linea erabiltzea (Aceites Artajo) | AER. | Fontellas |
| AMAITUTA | Hiri baratze ekologikoa | Tuterako Udala | Tutera |
| AMAITUTA | Oinarrizko igeltserotza | Tuterako Udala | Tutera |
| AMAITUTA | MIG-MAG soldadura (Sic-Lázaro) | Sic-Lázaro | Buñuel |
| AMAITUTA | ORGA JASOTZAILEEN OPERADOREA (FITERO) | AGRO-ALHAMA | Fitero |
| AMAITUTA | Plataforma jasotzailea | AGRO-ALHAMA | Fitero |
| AMAITUTA | Lorezaintza | Gizarte Zerbitzuetarako Mankomunitatea | Cascante |
| AMAITUTA | Kontratuak. Nominak. Gizarte Segurantza | EPER, S.L. | Cintruénigo |
| AMAITUTA | Erakinen garbiketa (MF0972 eta MF0996) | Gizarte Zerbitzuetako Mankomunitatea | Ablitas |
| AMAITUTA | Soldadura MIG-MAG | EPER, S.L. | Cintruénigo |
| AMAITUTA | Etorkinentzako ekintzailetza | Nafarroako Ganbera | Iruña |
| AMAITUTA | Nekazaritzarako langile balioaniztuna | AGRO-ALHAMA | Fitero |
| UNE HONETAN EGITEN ARI DA | 4.0. ZUZENDARIA ERALDAKETA DIGITALA BULTZATUZ | AIN | Tutera |
| AMAITUTA | Erakinen garbiketa (MF1087 eta MF1088) | Gizarte Zerbitzuetako Mankomunitatea | Ablitas |
| AMAITUTA | “UDA BERANDUKO BERDURAK” JARDUNALDIAK | Asoc. de Hostelería y Turismo de Navarra | Burlata/Tutera |
| AMAITUTA | LAP, Biruta bidezko mekanizatuko makinako operadorea | AER | Tutera |
| AMAITUTA | Eskolako jantokiko laguntzailea | Buñuelgo eta Ribaforadako Gizarte Zerbitzuetako Mankomunitatea |  |
| AMAITUTA | ORGA GIDARIA ETA MARGOLARITZAKO LANGILEA | EPER, S.L. | Cintruénigo |
| UNE HONETAN EGITEN ARI DA | Ingelesa enpresaburuarentzat/profesionalarentzat Oinarrizko maila | AGRO-ALHAMA | Fitero |
| UNE HONETAN EGITEN ARI DA | Ingelesa enpresaburuarentzat/profesionalarentzat Tarteko maila | AGRO-ALHAMA | Fitero |
| AMAITUTA | Gizonezkoentzako galtzen oinarrizko ebaketa eta jantzigintza | AGRO-ALHAMA | Cintruénigo |
| AMAITUTA | Produktu fitosanitarioen manipulatzailea izateko zubi-ikastaroa —maila kualifikatua— | AGRO-ALHAMA | Fitero |
| AMAITUTA | LAP, METALAREN DEFORMAZIO BIDEZKO MEKANIZATUA ETA EBAKETA | AER | Tutera |
| AMAITUTA | ERAKUSLEIHO-APAINKETA | Nafarroako Merkataritza Ganbera | Tutera |
| UNE HONETAN EGITEN ARI DA | LAP, ENBOR-IKASTAROA | AGRO-ALHAMA | Fitero |
| AMAITUTA | Zubi-garabiaren erabiltze segurua | EPER, S.L. | Cintruénigo |
| AMAITUTA | Zubi-garabiaren erabiltze segurua | EPER, S.L. | Cintruénigo |

1. Langabetuen beharrizan bereziei erreparatuta egindako prestakuntza ekintzak, Tuterako Enplegu Agentziaren proposamenez eginak.

Tuterako Enplegu Agentziako langileek, enplegagarritasunari buruzko diagnostikoen eta garatutako banakako ibilbideen arabera, langabetuen prestakuntza-beharrak detektatzen dituzte, eta ekintza horiei buruzko plangintza egiten dute.

2018an 9 ikastaro egin dira, guztira 520 orduko iraupenarekin; haietan, 104 pertsonek hartu dute parte. Honako gai hauei buruzkoak izan dira ikastaro horiek: kudeaketa administratiboa, lan-arriskuen prebentzioa igeltserotza lanetan, alfabetizazio informatikoa, elikagaien arloko higieneari buruzko oinarrizko prestakuntza, industriarako langile balioaniztuna, eta abar.

1. Enpresa txiki eta ertainentzako diru-laguntzak, langileen prestakuntzarako.

Enpresa txiki eta ertainen arloko prestakuntzarako diru-laguntzen deialdiak, enpresa horien prestakuntza-ekintzak finantzatzeko, bai eskumenak eta kualifikazioak hobetzeari begira, bai landunen gaurkotze eta espezializazio profesionalari begira.

2018an, Erriberan, 9 ekintza garatu dira. Haietan, 48 langilek hartu dute parte.

1. Langabetuentzako eta landunentzako prestakuntza ekintzak, diru-laguntzen deialdiaren bitartez.

Aurten, langabetuei zuzendutako prestakuntza-ekintzen deialdian, profesionaltasun-ziurtagiria emateko 29 ikastaro egin dira, eta haietan 435 pertsonak hartu dute parte. Landunen esparruan, 52 ekintza egin dira, eta haietan 805 pertsonak hartu dute parte.

1. Tailer-eskolak eta programa integratuak.

2018an, Erriberako lurralde-eremuan, honako programa integratu eta tailer-eskola hauek garatu dira, prestakuntza eta enplegua konbinatzen dituztenak:

|  |  |  |  |
| --- | --- | --- | --- |
| **PROIEKTUA** | **E.T./P.I.F.E.** | **HERRIA** | **IKASLE KOPURUA** |
| Tutera eta ostalaritza I | P.I.F.E. Tutera |  | 15 |
| Tutera eta ostalaritza II | P.I.F.E. | Tutera | 15 |
| Mendekotasuna duten pertsonentzako arreta soziosanitarioa gizarte erakundeetan II | P.I.F.E. | Corella | 20 |
| Mendekotasuna duten pertsonentzako arreta soziosanitarioa gizarte erakundeetan III | P.I.F.E. | Corella | 20 |
| Mendekotasunaren eta dibertsitate funtzionalaren arreta osoa | E.T. Tutera |  | 15 |
| Lorezaintza | P.I.F.E. | Tutera | 16 |
| Oihangintza eta lorezaintza | P.I.F.E. | Arguedas | 15 |

1. Enplegu autonomoa sustatzeko diru-laguntzak.

Aurten Erribera aldean langile autonomo gisa alta eman duten 94 langabeturi diru-laguntza eman zaie. Emandako diru-laguntza guztien % 15 da hori.

1. Toki entitateentzako diru-laguntzak, langabetuak kontratatzeko.

Aurten, Erriberako lurralde-eremuko toki entitateek langabetuekin izenpetutako 231 kontratutarako diru-laguntza eman da. Diruz lagundutako kontratu guztien % 27,90 dira.

1. Enpresentzako pizgarriak, langabetuak kontratatzeko.

Enpresek praktikaldiak egiteko eta sektore estrategikoetarako gazteak kontratatzeko eta iraupen luzeko langabetuak eta errenta bermatuaren jasotzaileak kontratatzeko pizgarrietarako deialdien bitartez, Erriberako lurralde-eremuko 54 kontrataziotarako diru-laguntzak eman dira. Deialdi horien bitartez diruz lagundutako kontratu guztien % 10,60 dira.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2018ko abenduaren 11n.

Eskubide Sozialetako kontseilaria: Miguel Laparra Navarro